REPUBLIKA HRVATSKA
VARAŽDINSKA ŽUPANIJA
OPĆINA MARUŠEVEC
OPĆINSKO IZBORNO POVJERENSTVO

ZA PROVEDBU IZBORA ZA ČLANOVE
VIJEĆA MJESNIH ODBORA

 KLASA: 013-03/17-01/02

URBROJ: 2186-017/17-03

Maruševec, 19. travanja 2017.

Na temelju članka 10. Odluke o izboru članova vijeća mjesnih odbora na području Općine Maruševec („Službeni vjesnik Varaždinske županije“ br. 22/13), Općinsko izborno povjerenstvo, propisuje

OBVEZATNE UPUTE broj VMOOM-III
o načinu uređenja prostorija u kojima će se glasovati na biračkom mjestu

1.	Kako bi se poštovala pravila o zabrani pogodovanja bilo koje političke stranke, ili bilo kojeg kandidata, u prostorijama u kojima će se glasovati ne mogu se isticati stranački simboli, fotografije te drugi simboli i oznake, osim državnih simbola u skladu s Ustavom Republike Hrvatske i Zakonom o grbu, zastavi i himni Republike Hrvatske, te zastavi i lenti Predsjednika Republike Hrvatske, kao što su grb Republike Hrvatske, zastava Republike Hrvatske, te grb i zastava Varaždinske županije i grb i zastava Općine Maruševec. 

2.	Prostorije u kojima će se glasovati moraju se urediti i opremiti na način da se osigura tajnost glasovanja, dakle, tako da nitko iz ostalog dijela prostorije ne može vidjeti kako je glasač popunio glasački listić. 

3.	Birački odbor na svakom biračkom mjestu dužan je neposredno prije otvaranja birališta vidljivo istaknuti sve kandidacijske liste s pregledno navedenim imenima svih kandidata za vijeće mjesnog odbora za koje se na tom biračkom mjestu glasuje. 

4.	Kako bi birač znao u koju će glasačku kutiju ubaciti glasački listić, birački odbor je dužan na prednju stranu glasačke kutije istaknuti glasački listić kakav se ubacuje u tu glasačku kutiju. 

5.	Ove Obvezatne upute objavit će se na službenim internetskim stranicama Općine Maruševec –  www.marusevec.hr , a stupaju na snagu 20. travnja 2017. godine. 

PREDSJEDNICA
                                                    Nada Šumiga